----

----

III Tiedotteita

Euroopan rautatievirasto

----

ILMOITUS EUROOPAN RAUTATIEVIRASTON PÄÄJOHTAJAN AVOIMESTA TOIMESTA

(2004/C 181/ A/01)

Tällä ilmoituksella pyydetään hakemuksia Euroopan rautatieviraston pääjohtajan toimeen. Virasto on perustettu Euroopan rautatieviraston perustamisesta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 881/2004 (EUVL L 164, 30.4.2004). Viraston toimipaikka on Lille/Valenciennes Ranskassa.

Virasto on perustettu antamaan komissiolle ja jäsenvaltioille teknistä tukea rautateiden turvallisuuden ja yhteentoimivuuden aloilla.

Yhteisö on yhteisen liikennepolitiikkansa puitteissa antanut lainsäädäntöä, jonka tavoitteena on perustaa asteittain oikeudellisesti ja teknisesti yhdennetty eurooppalainen rautatieliikennealue. Tämä edellyttää yhteentoimivuuden teknisten eritelmien ja rautateiden turvallisuutta koskevan yhteisen lähestymistavan kehittämistä ja toteuttamista. Viraston päätehtävänä on hallinnoida näiden toimenpiteiden valmistelua.

Lisätietoja viraston tulevasta toiminnasta on saatavilla seuraavasta Internet-osoitteesta: http://europa.eu.int/comm/dgs/energy_transport/index_en.html

Toimenkuvaus

Pääjohtaja on viraston oikeudellinen edustaja ja keulakuva. Hän vastaa toiminnastaan hallintoneuvostolle. Pääjohtajan erityisiä tehtäväalueita ovat seuraavat:

Vaadittu kelpoisuus ja kokemus

Riippumattomuus ja etunäkökohtia koskevat ilmoitukset

Pääjohtajan on annettava vakuutus siitä, että hän sitoutuu toimimaan riippumattomasti yleisen edun hyväksi. Hänen on myös ilmoitettava etunäkökohdista, joiden voidaan katsoa heikentävän hänen riippumattomuuttaan. Hakijoiden on tämän vuoksi vahvistettava hakemuksissaan halukkuutensa antaa kyseiset vakuutukset.

Nimittäminen ja palvelussuhteen edut

Pääjohtajan nimittää hallintoneuvosto komission laatiman luettelon perusteella. Komissio laatii luettelon tämän ilmoituksen johdosta saatujen hakemusten perusteella. Hakijoiden tulee huomata, että luettelo saatetaan julkistaa ja että hakijan sisällyttäminen komission luetteloon ei ole tae toimeen nimittämisestä.

Pääjohtaja nimitetään avoimella valintamenettelyllä väliaikaiseksi toimihenkilöksi Euroopan yhteisöjen muuhun henkilöstöön sovellettavien palvelussuhteen ehtojen 2 artiklan nojalla viiden vuoden toimikaudeksi, joka voidaan uusia. Pääjohtajan palkkaluokka on A*14/15.

Kansalaisuus

Hakijan on oltava jonkin Euroopan unionin jäsenvaltion kansalainen.

Yhtäläiset mahdollisuudet

Euroopan unioni pyrkii välttämään kaikkia syrjinnän muotoja henkilöstön palvelukseenotossa ja kannustaa aktiivisesti naisia jättämään hakemuksia.

Hakumenettely

Jotta hakemus voidaan ottaa huomioon, hakijan on toimitettava vapaamuotoinen hakemuskirje, täytetty hakulomake ja enintään kolmisivuinen vapaamuotoinen ansioluettelo. Hakulomake ja lisätietoja on saatavilla sähköisessä muodossa seuraavasta Internet-osoitteesta:

http://europa.eu.int/comm/dgs/energy_transport/index_en.html

Hakemusta täydentävät asiakirjat on toimitettava pyynnöstä menettelyn myöhemmässä vaiheessa.

Postitse toimitettavat hakemukset tulee lähettää seuraavaan osoitteeseen:

Hakemusten määräaika

Hakemukset on lähetettävä kirjattuna lähetyksenä (edellä mainittuun energian ja liikenteen pääosaston osoitteeseen) viimeistään 20. elokuuta 2004 (postileimaa pidetään osoituksena lähetysajankohdasta).

Lähettipalvelun kautta toimitettavien hakemusten on oltava perillä edellä mainitussa osoitteessa 20. elokuuta 2004 viimeistään klo 17.00.

----